***ДОКЛАД ЗА ОСЪЩЕСТВЕНАТА ЧИТАЛИЩНА ДЕЙНОСТ НА НЧ”ПРОСВЕТА-1927”***

***С. ЧЕРНИ ВРЪХ ЗА - 2023г.***

Читалище „Просвета” е учредено през далечната 1927 година от група будни хора от село Черни връх, Ломски регион. Започва съществуването си с дарени книги в частна къща. Бързо се превръща в притегателен център за млади самодейци**.** През 96 - годишното си съществуване читалището е следвало интересите и нагласите не само на своите членове, но и на общността, за да бъде културно и образователно средище, място за изява и творчество на малки и големи, за срещи и ползотворни контакти на поколения от селото ни. По промяната на читалищните дейности може да се проследи как са се движели обществените интереси и търсения. Заради тази особеност и поради факта, че при всички промени през годините читалището е било и е близо до хората, то продължава да се ползва с голямо доверие.

НЧ „Просвета”е пререгистрирано в регистъра на Народните читалища 2016 г.в указания законов срок под № 1983, като към името му е добавена и годината на създаването и е НЧ „Просвета-1927”. Библиотеката към горе посоченото читалище е регистрирана в МК в регистъра на Обществените библиотеки в указания законов срок под № 2263.

През изминалата 2023 година дейността на читалището беше организирана съгласно приетия културен календар и програма за развитие на читалищната дейност, разработена в изпълнение на чл.26а, ал.2 от Закона за народните читалища, приети на заседание на читалищното настоятелство и представени в Община Вълчедръм.

НЧ „Просвета 1927” е културната институция на нашето село. Дейността на читалището е съпричастна с целия обществен и културен живот в с. Черни връх. Заедно с читалищното ръководство, и с помощта на кметската управа организирахме мероприятията посочени в културния календар. Традиция е заедно да се подготвят и провеждат утвърдените празници и мероприятия. Днес, със своята дейност читалището доказва, че е самоутвърждаващ се културно просветен център на всички. Читалищното настоятелство на НЧ „Просвета1927”, с. Черни връх представя този отчет за дейността си през 2023 г. с цел постигане на максимална публичност, прозрачност и открит диалог с гражданите и обществените организации при постигане на основните цели на нашето сдружение с нестопанска цел.

**ОСНОВНИ ЦЕЛИ:**

1. Отстояване на позицията на водещо културно средище;

2. Обогатяване на културния живот;

3. Развитие на библиотечната дейност;

4. Превръщане на читалището в информационен център;

5. Съхраняване на народните обичаи и традиции;

6. Развитие и подпомагане на любителското художествено

творчество;

7. Партниране с местното самоуправление за развитието на

културните процеси.

**ПРИОРИТЕТНИ ЗАДАЧИ:**

1. Уреждане и поддържане на общодостъпна библиотека;

2. Предоставяне на компютърни и интернет услуги по Програма „Глобални библиотеки”;

3. Кандидатстване, разработване и реализиране на проекти.

**ДЕЙНОСТИ:**

Основните дейности, които развива читалището, са библиотечно-информационна, културно-просветна, художествено-творческа и образователна.

**ОБЩА ИНФОРМАЦИЯ**

Библиотеката при читалището е разположена в сградата на кметството и се ползва безвъзмездно. Разполагаме със стая за библиотекаря и зала за компютри. За читалня , репетиции и тържества ползваме салона на кметството.

Цялата библиотечна дейност се координира от един библиотекар изпълняващ и длъжността секретар.

**Библиотечна и информационна дейност**

Библиотеката разполага с 3 328 тома библиотечен фонд, който е ползван през 2023 г.от 48 читатели и раздадени книги за дома 293 броя.. Потребителите в залата за компютрите са 113 броя или библиотека и зала общо 161, а посещения за годината в зала, за дома и читалня са 1135 т.е., потребителите ползват повече компютърната зала. С новите книги, от доказани български и чужди автори /много от които съвременни поети и писатели/, се стремим да увеличим посещаемостта в библиотеката. Ползата от новата литература е огромна. Читателския интерес нараства, с което се надяваме да запазим интереса към четенето. Библиотекаря организира: инициативи свързани с книгата, културни мероприятия, изложби, запознаване на учениците с изискванията, условията и начина за ползване на необходимата литература в библиотеката, работа и с най-малките деца с цел зараждане на интерес към книгата.

Качеството на библиотечно-информационното обслужване зависи от обогатяването, организацията и управлението на библиотечните фондове, а от своя страна качеството на фонда е в пряка връзка с читателските търсения, потребности, интереси и наличните финансови средства. Библиотеката ни продължава да работи с Фондация „Глобални библиотеки – България”. Тя предлага информация извън книгите. В нея се изработват програми за културни събития, подготвят се мултимедийни презентации, провеждат се индивидуални обучения и консултации, изготвят се справки, отчети, изпраща се информация до различни обществени организации.

**КУЛТУРНА ДЕЙНОСТ НА БИБЛИОТЕКА И ЧИТАЛИЩЕ**

И през 2023г. са проведени над 21 културни и образователни събития, сред тях са: литературни и краеведски четения, презентации, изложби на рисунки, Бабин ден, 150 години от обесването на Васил Левски, празник на лозаря и винаря „Трифон Зарезан”, 1 март, трети март и 24 май-празника на българската просвета и култура, като с кмета на селото ни г-н Борисов пуснахме любимия на всички Българи **Химн на Светите братя Кирил и Методий** и други песни посветени на двамата братя да звучат от сградата на кметството в рамките на 2 часа.

Основните документи за дейността на читалището са съобразени със Закона за обществените библиотеки и други нормативни документи. В длъжностната характеристика, в инструкции, заповеди и планове са делегирани правомощия и отговорности на работещата в читалището за изпълнение на преките и задължения. Читалището е администратор на лични данни. Дейността на читалището се осъществява с подкрепата на читалищното настоятелство. За отчетния период са проведени 6 броя заседания.

Читалището се утвърждава като обществено-значима институция със собствен принос в полза на гражданите.

**ФИНАНСОВ ОТЧЕТ**

|  |  |  |
| --- | --- | --- |
| № | Наименование | Сума |
| 1 | субсидия от бюджета 14497.00  от БДСК-остатък от 2022 г. 3210.55  наличност каса читалище от 2022 г 59.23  от членски внос 48.00 | |
|  |
|  |
|  | **Всичко приход през 2023 г.** | **17814.78** |
| 2 | Разходи |  |
|  | ФРЗ | 7455.68 |
|  | Осигурителни вноски | 3979.78 |
|  | Такси БДСК | 659.00 |
|  | културни прояви, канц. материали, членски внос съм Съюза на читалищата,библиотечни материали, командировки и други | 271.17 |
|  |  |  |
|  |  |  |
|  | **Всичко разход през 2023** | **12365.63** |
|  | Наличност в БДСК към 31.12.2023 г | 5413.09 |
|  | Наличност в касата на читалището | 36.06 |
|  | **Към 31.12.2023 г обща наличност** | **5449.15** |

Считаме, че посоката, в която се развива дейността ни и реализираните инициативи способстват за постигане на дългосрочни цели. Ръководството и екипът на читалището продължават да работят в посока подобряване на предлаганите услуги. Търсим възможности за кандидатстване по проекти и програми, с които да обезпечим дейността на читалището. Можем да бъдем силни и да си бъдем полезни само когато сме заедно и се обединим, защото културата не познава граници.

Одобрен и приет на редовно заседание на ЧН при НЧ „Просвета-1927” с. Черни връх.

Председател:…………

/Eв. Ценкова/

СПИСЪК

НА ЧЛЕНОВЕТЕ ОТ НАСТОЯТЕЛСТВОТО ПРИ НЧ „ПРОСВЕТА-1927”

С. ЧЕРНИ ВРЪХ

1. Евелина Авакумова Ценкова - председател
2. Цветан Трифонов Найденов - член
3. Вера Иванова Владимирова - член

СПИСЪК

НА ЧЛЕНОВЕТЕ ОТ ПРОВЕРИТЕЛНАТА КОМИСИЯ ПРИ НЧ „ПРОСВЕТА-1927” С. ЧЕРНИ ВРЪХ

1. Върбинка Цветкова Първанова - председател
2. Албена Върбанова Митова - член
3. Райка Петрова Антонова - член